
PËR LEJIMIN E SHTYRJES SË AFATIT TË PROCEDURAVE TË PROKURIMIT PËR GjYKATËN E LARTË, ME OBJEKTE “BLERJE DEtEKTOR KONTROLLI” DHE “BOTIMET E VENDIMEVE TË GJYKATËS SË LARTË”

Në mbështetje të nenit 100 të Kushtetutës, të nenit 75 të ligjit nr.9643, datë 20.11.2006 “Për prokurimin publik”, të ndryshuar, dhe të nenit 13 të ligjit nr.10025, datë 27.11.2008 “Për buxhetin e vitit 2009”, të ndryshuar, me propozimin e Ministrit të Shtetit për Reformat dhe Marrëdhëniet me Kuvendin, Këshilli i Ministrave
VENDOSI:

1. Lejimin e Gjykatës së Lartë, që, brenda datës 31 dhjetor 2009, të përfundojë procedurat e prokurimit, me objekt:
a) ”Blerje detektor kontrolli”;
b) ”Botimet e vendimeve të Gjykatës së Lartë”.
Brenda këtij afati të përfshihen nënshkrimi dhe realizimi i kontratës.
2. Ngarkohen Gjykata e Lartë dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

